En rigtig dårlig oplevelse
Kernekunde og elitebilist rækker ikke når det gælder Codans praleri af professionel og hurtig vejhjælp, når uheldet er ude. 
På vej hjem fra en dejlig ferie i Jylland står generatoren på vores bil af, det er søndag formiddag og vi er strandet i Ejby på Fyn. Ingen problemer, vi er jo forsikret i Codan mod sådanne situationer - tror vi - men vi skal blive klogere. Vi får fat i SOS, som desværre må fortælle os, at de alene kan fragte os og al vores bagage (en hund, 3  weekendtasker, 2 køletasker med mad samt dyner og lidt af det løse) til nærmeste togstation, men til gengæld vil de love at vores bil bliver fragtet hjem inden for 3 dage (tre dage). Der må da foreligge en misforståelse tænker vi, så vi kontakter selvfølgelig Codan kundeservice, men ak - her sidder et ungt menneske, der ikke kan/ må eller tør tage ansvar for om vi er i kategorien, der kan tage en taxa hjem (137 km) på Codans regning, men vi  er da velkommen  til at ringe igen mandag morgen efter kl. 8.
Han har ingen chef han kan spørge (det er weekend), så desværre må han meddele os, at tager vi en taxa er det på egen risiko for en eventuel dækning af Codan (en taxa ville koste omkring 2800 kr.) Hjemtransport med det offentlige ville for os betyde 2 togskift, skift til bus og en gåtur på 2 km. 
For at gøre en lang dags trængsler kort kom vi hjem - altså ikke med Codans hjælp - men med nogle rare menneskers hjælp. Vi fik strøm på batteriet i Ejbys havecenter- tusind tak for det -  så kunne vi komme lidt nærmere Odense for at købe et nyt batteri-  igen nye flinke folk som tilbød at køre Leif de sidste 6 km til T Hansen i Odense, og samtidig sørgede de for lidt at spise til os. Sådan en burger fra MacDonald smager nu godt i situationen. Et toilet var jo en by i Rusland, så her var det for mit vedkommende bag et markskel og en trailer - beklager. Så jo Codan - noget fik vi da oplevet sådan en kold søndag, for varmeblæseren kunne vi jo ikke rutte med, da vi skulle spare på den nyindkøbte strøm. 
Da vi forresten igen gik tør for strøm nær Odense  standsede bilen komisk nok lige ud for en plakatsøjle fra Codan med tilbud om vejhjælp for 0 kr. og googler du Codan Vejhjælp er der ikke et øje tørt. 
Vi kom hjem, men nu var klokken også blevet næsten halv otte om aftenen. 
Har selvfølgelig kontaktet Codan mandag og ja, der var fuld forståelse og beklagelse for vores dårlige oplevelse, og medgav da også at en taxa havde været på sin plads, men en form for kompensation så de sig desværre ikke i stand til at yde - f. eks. at dække udgiften (800 kr. ) til det indkøbte batteri - det ville nu have klædt Codan. 
Vi er bare så skuffede Codan over jeres dårlige behandling. Jeg håber I retter op på teksten i jeres reklamefremstød, så eventuelle nye kunder ikke køber katten i sækken, men at det står helt,  at hverken  de selv eller bilen bare lige bliver fragtet hjem. Muligheden for at få en taxa skal nok også slettes i eksisterende policer, da det jo åbenbart ikke er en mulighed. 
Jeg vil lige nævne, at vi har alle vores forsikringer hos Codan incl. bådforsikring - og det er vi ikke længere så trygge ved - dette var jo trods alt kun et spørgsmål om vejhjælp, hvad nu hvis det drejede sig om huset der var brændt eller båden der var forlist??????